|  |
| --- |
|  |

REPUBLIKA SLOVENIJA

**MINISTRSTVO ZA JAVNO UPRAVO**

DIREKTORAT ZA STVARNO PREMOŽENJE

Tržaška cesta 21, 1000 Ljubljana T: 01 478 83 83

E: [gp.mju@gov.si](mailto:gp.mju@gov.si)

[www.mju.gov.si](http://www.mju.gov.si)

Številka: 322-21/2022/1

Datum: 24. 6. 2022

Ministrstvo za javno upravo v skladu s 24. členom Pravilnika o počitniški dejavnosti št.: 322-10/2021/1 z dne 30. 3. 2021, objavljenega na spletni strani

<https://www.gov.si/zbirke/storitve/prijava-na-letovanje-v-pocitniskih-enotah-ministrstva-za-javno-upravo/> (v nadaljevanju: pravilnik)

**o b j a v l j a**

**RAZPIS ZA ODDAJO POČITNIŠKIH ENOT V MESEČNI NAJEM**

**2022/2023 IZVEN SEZONE**

1. **PREDMET ODDAJE IN CENA NAJEMA**

Ministrstvo za javno upravo odda v mesečni najem počitniške enote v Sloveniji in na Hrvaškem v mesečni najem izven sezone in sicer na lokacijah in po cenah najema, ki so vidne iz PRILOGE 1\_LOKACIJE, ki je sestavni del tega razpisa.

Opisi enot, ki so predmet oddaje v najem so objavljeni na spletni strani: <https://www.gov.si/zbirke/storitve/prijava-na-letovanje-v-pocitniskih-enotah-ministrstva-za-javno-upravo/>

Predhodni ogled počitniških enot ni možen.

Cena najema počitniških enot na območju Republike Slovenije vključuje DDV, ki znaša 9,5%. Turistična taksa in stroški niso vključeni v ceno in se plačajo po ceniku recepcije ob prijavi. Plačilo najema je potrebno poravnati 8 dni po sklenitvi pogodbe o najemu.

Podrobnejši pogoji najema so vidni iz PRILOGE 2\_POGODBA, ki je sestavni del tega razpisa.

1. **TERMINI**

Termini mesečnega najema so vidni v PRILOGI 1\_LOKACIJE. Posamezna enota se oddaja v najem od prvega do zadnjega dneva v posameznem mesecu. Krajšanje obdobja mesečnega najema ni možno.

Pri enotah, kjer je razpisano obdobje najema daljše od 1 meseca, **je možno oddati prijavnico:**

1. **po posameznih mesecih ali**
2. **za celotno obdobje mesečnega najema.**

Podrobne informacije o času prevzema in izpraznitve počitniške enote ter navodila za letovanje v posamezni enoti bodo poslane letovalcu po plačilu letovanja, in sicer skupaj z napotnico pred odhodom na letovanje.

Ob nastopu termina lahko na recepciji ključe prevzame samo nosilec letovanja, ki je kot vlagatelj naveden na napotnici za letovanje. Recepcijske službe drugim osebam ključev ne bodo izročale, razen če je z najemno pogodbo dogovorjeno drugače.

1. **PRIJAVA**

Na razpis se lahko prijavijo vsi aktivni in upokojeni javni uslužbenci organov državne uprave (ministrstev, organov v sestavi, vladnih služb in upravnih enot – v nadaljevanju: upravičenci).

**Prijava je možna do torka 16. 8. 2022**.

**Prijavnica (PRILOGA 3) se odda na elektronski naslov:** [**gp.mju@gov.si**](mailto:gp.mju@gov.si)**. V naziv e-sporočila je potrebno pripisati »PRIJAVA RAZPIS 322-21/2022«.**

Prijava se šteje za pravočasno, v kolikor prispe v elektronski predal najemodajalca zadnji dan roka za prijavo do 24.00 ure. Prijava je možna izključno s prijavnico, ki je PRILOGA 3 in sestavni del tega razpisa.

Pri prijavi na posamezno lokacijo je potrebno dosledno upoštevati, da lahko v posamezni enoti prebiva le toliko oseb, kot je razpoložljivih ležišč. Otroci do dopolnjenega tretjega leta starosti ne štejejo, kot da zasedajo ležišče, jih pa je zaradi točkovanja potrebno vseeno navesti v prijavi. **Pri otrocih se upošteva podatek o starosti na dan oddaje prijave.**

Komisija za počitniško dejavnost (v nadaljevanju: komisija) ne bo obravnavala prijavnic v naslednjih primerih:

* če prijavljeni ni upravičenec do prijave na razpisu,
* če prijavnica ni oddana na predpisan način (elektronska prijava),
* ne prispe oziroma ni oddana v predpisanem roku,
* če je na prijavnici prijavljenih več oseb, kot je razpoložljivih ležišč na posamezni lokaciji.

1. **Način dodeljevanja počitniških enot v razpisu**

Po preteku roka za prijavo bodo vse pravilne, popolne in pravočasne prijavnice podane v odločanje za dodelitev komisiji.

Posamezna enota se upravičencu dodeli po naslednjih kriterijih:

1. upravičenec ki v razpisanem obdobju posamezno lokacijo vzame v najem za najdaljše časovno obdobje, ne glede na vrstni red prispele prijave v dokumentarni sistem ministrstva ali
2. če vsi upravičenci oddajo ponudbo za isto časovno obdobje, se počitniške enote dodeljujejo po vrstnem redu prispelih prijav v dokumentarni sistem ministrstva ali
3. če je več prijav istočasnih, komisija o izboru upravičenca odloči z žrebom.

Prosilci bodo o rezultatih razpisa obveščeni po elektronski pošti na e-naslov, ki so ga navedli v prijavi, in sicer **najkasneje do 31. 8. 2022**, s čimer je razpis zaključen. Prejeli bodo dokument obvestilo o dodelitvi letovanja ali obvestilo o rezultatih razpisa skupaj s tabelo s prostimi termini po zaključku razpisa.

1. **Način dodeljevanja počitniških enot po zaključenem razpisu:**

Z razpisom nezasedeni termini počitniških enot bodo objavljeni na spletni strani ministrstva, ki je dosegljiva na spodnji povezavi:

<https://www.gov.si/zbirke/storitve/prijava-na-letovanje-v-pocitniskih-enotah-ministrstva-za-javno-upravo/>

Proste počitniške enote se bodo zainteresiranim notranjim in zunanjim upravičencem dodelile po vrstnem redu novih prijav.

1. **Odpoved letovanja**

V primeru odpovedi letovanja je letovalec dolžan plačati stroške odpovedi letovanja, ki so odvisni od datuma prejema pisne odpovedi, pri čemer se kot prvi dan šteje dan prejema pisne odpovedi, kot zadnji dan pa se šteje en dan pred začetkom letovanja. Začetek letovanja je prvi dan odobrenega termina.

Stroški odpovedi znašajo:

do 30 dni pred začetkom letovanja………………..…………brez stroškov odpovedi letovanja

od 29 do 22 dni pred začetkom letovanja……………………………20% cene letovanja

od 21 do 15 dni pred začetkom letovanja……………………………30% cene letovanja

od 14 do 8 dni pred začetkom letovanja……………………………..50% cene letovanja

od 7 do 1 dni pred začetkom letovanja………………………………80% cene letovanja

na dan začetka letovanja…………………………………………….100% cene letovanja.

V primeru bolezni letovalca ali ožjega družinskega člana oziroma nastopa višje sile ali izrednih nepredvidljivih okoliščin, ki so nastale pred nastopom letovanja, lahko letovalec odpove letovanje vse do nastopa letovanja.

Če letovalec pisno obvesti strokovno službo v treh dneh od nastopa bolezni oziroma izredne okoliščine in predloži dokazila, mu strokovna služba zaračuna 20% cene letovanja.

Če okoliščine iz prejšnjega odstavka nastopijo prej kot 14 dni pred začetkom letovanja, se letovalcu zaračunajo stroški odpovedi v skladu z 28. členom Pravilnika o počitniški dejavnosti.

V primerih nujne službene zadržanosti nosilca letovanja lahko letovalec, ki je zaposlen v organih državne uprave, odpove letovanje vse do nastopa letovanja. Glede obstoja nujne službene zadržanosti letovalec predloži izjavo delodajalca o nujni službeni zadržanosti, ki jo podpiše predstojnik organa državne uprave. V kolikor letovalec predloži potrdilo, se stroški odpovedi ne zaračunajo.

**Covid**

Letovanje je možno odpovedati v primeru višje sile ali izrednih nepredvidljivih okoliščin, ki so nastale pred nastopom letovanja. Strah pred širjenjem bolezni covid-19 oziroma pred okužbo ne sodi med izredne nepredvidljive okoliščine, zato v primeru odpovedi letovanja iz tega razloga letovalec nosi stroške odpovedi v višini, kot je določeno v 28. členu Pravilnika o počitniški dejavnosti.

Če bi Vlada Republike Slovenije ali Vlada Republike Hrvaške razglasili popolno zaporo meje med državama ali če bi bila razglašena prepoved opravljanja nastanitvene dejavnosti, se letovalcu v celoti povrne vplačane stroške neizkoriščenega letovanja, ne glede na čas odpovedi.

1. **Hišni ljubljenčki**

V skladu s 35. členom pravilnika so domače živali izjemoma dovoljene v predvidenih počitniških enotah, kar je razvidno iz opisa posamezne počitniške enote. Trenutno omogočamo bivanje domačim živalim na naslednjih lokacijah:

* Portorož, Beli Križ, apartma 1 in
* Umag, naselje Pelegrin, hiša A9.

V ostalih počitniških enotah domače živali niso dovoljene, prav tako je v vseh enotah prepovedano kajenje.

1. **Splošne informacije**

Na spletni strani Ministrstva za javno upravo: <https://www.gov.si/zbirke/storitve/prijava-na-letovanje-v-pocitniskih-enotah-ministrstva-za-javno-upravo/> so objavljeni: pravilnik, razpis za mesečni najem izven sezone in opisi počitniških enot, ki so vključene v razpis. Po zaključenem razpisu bodo na spletni strani objavljeni tudi rezultati razpisa in preostali prosti termini za letovanje.

Vsak uporabnik je po končanem letovanju dolžan zapustiti počitniško enoto **pospravljeno, urejeno in primerno za bivanje za naslednjega uporabnika**. V nasprotnem primeru bo moral poravnati stroške, nastale zaradi čiščenja počitniške enote neposredno po njegovem odhodu.

Podrobnejše informacije in dodatna pojasnila o razpisu lahko dobite od ponedeljka do petka med 9.00 in 12.00 uro na telefonski številki: 01 478 83 83, oziroma na elektronskem naslovu: [pocitnice.mju@gov.si](mailto:pocitnice.mju@gov.si).

**Maja Pogačar**

**generalna direktorica**

Priloge:

* PRILOGA1: lokacije
* PRILOGA2: pogodba
* PRILOGA3: prijavnica